
AVIZ

asupra propunerii legislative - Legea responsabilităţii fiscal-bugetare
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere şi avizare, cu propunerea legislativă - Legea responsabilităţii fiscal-bugetare, trimisă cu adresa nr. Pl-x 73 din 16 martie 2010, înregistrată sub  nr. 21/93 din  17 martie 2010. 
Senatul, în calitate de primă Cameră sesizată, a respins iniţiativa legislativă în şedinţa din 3 martie 2010.
Conform prevederilor art. 75 din Constituţia României, republicată, şi  ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră decizională.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, Comisia a dezbătut iniţiativa legislativă menţionată mai sus, în şedinţa din  24 martie 2010.

Membrii Comisiei au examinat propunerea legislativă supus avizării, expunerea de motive, avizul favorabil al Consiliului Legislativ trimis cu adresa  nr. 1293 din 11 noiembrie 2009 şi punctul de vedere al Guvernului transmis cu adresa nr. 200 din 25 ianuarie 2010 prin care nu susţine adoptarea acestei iniţiative legislative.
Cu prilejul dezbaterilor, membrii Comisiei pentru politică economică, reformă şi privatizare au constatat că propunerea legislativă nu se justifică întrucât iniţiativa legislativă nu respectă angajamentele autorităţilor române exprimate în cadrul termenilor Acordului de împrumut  stabilit cu Fondul Monetar Internaţional, Comisia Europeană şi Banca Mondială.

Mai mult decât atât, prezenta propunere legislativă are un conţinut similar proiectului de lege iniţiat de Guvern (PL-x 65/2010), iniţiativă legislativă care respectă angajamentele asumate de România faţă de organismele internaţionale.
Faţă de considerentele susmenţionate, membrii Comisiei pentru politică economică, reformă şi privatizare au hotărât, cu unanimitate de voturi, avizarea negativă a iniţiativei legislative.
În raport cu obiectul şi conţinutul său, iniţitiva legislativă face parte din categoria legilor ordinare.  

